અમદાવાદ: મંગળવારે રાતે લગભગ બે હજાર લોકોનું ટોળું ગુલમહોર, એક્રોપોલીસ, હિમાલયા મોલ અને આલ્ફા વન મોલ પહોંચ્યું હતું અને તોડફોડ કરી હતી. સૌથી વધુ તોડફોડ અને આગચંપી હિમાલયામાં મોલમાં થઈ હતી. પદમાવત ફિલ્મની રીલિઝ સામે વિરોધ કરી રહેલા રાજપૂત સંગઠનો દ્વારા અહીં 50થી વધુ વાહનોને આગચંપી અને મોલમાં આવેલી દુકાનોમાં તોડફોડ કરી હતી. જે બાદ આજે બુધવારે સવારે હિમાલયા મોલની બહાર આવા જ દ્રશ્યો જોવા મળ્યા હતા.